A MARGUERITE D'AUTRICHE. 
1907 , 15 et 16 octobre, à Inspruck. 
Réponse donnée par le roi des Romains à divers points 
de la mission de Gattinara. Négociations pour le ma- 
riage de Charles d'Autriche avec une fille du roi d’An- 
gleterre. Maximilien à plus d'espoir que sa fille dans 
le succès de la guerre contre les Français. Du reste, il 
n'est pas disposé à envoyer de l'argent, Affaire des 
aluns. Mctifs pour lesquels il ne s’est pas encore mis 
en campagne. Les troupes de France fatiguent beau- 
coup le peuple dans le Milanais. 
Madame ; par la poste que je despechay mardy au soir xu.° de ce 
moys, je vous hay adverty bien au long de toutes choses ; Mesmemant 
des termes et propoz tenuz et des devises touchant les matières que mon 
dit sieur le docteur et moy havions en chargie ; et ma lettre contenoit 
bien vi grand feullietz tournantz. Je espère que vous hamés receues 
mes dites lettres et par icelles entendu le tout ; et pour ce je ne répli- 
queray poinct ce que desjà vous hay escript; car il m'y faudroit bien un 
jour et une nuyt à en escripre autant. 
Madame, despuys les dictes lettres escriptes, nous havons tant solicité 
ces {roys jonrs passés , mon dict sieur le docteur, et aussy maistre Hans 
Renner, de son cousté ; que le dit seigneur roy vostre père ha visité 
les minutes que j’havoye faictes, des lettres qu'il debvoit escripre , tant 
à vous que à ceulx desestas et à monsieur de Nassou et aultres. Et 
suy bien ayse qu'il ha trové les dites minutes de son gré et celon qu'il 
havoit ordoné, et n’y ha changié chosse de substance, sinon quelque 
petitz motz contre les Francoys ès lettres des estatz, déclairant de courir 
sus aux dicts Francoys. Et verrés le contenu d’icelles, par les doubles 
que l’hon vous envoye. 
Au regard de vous lettres, il n'y ha changié aulre chose, fors ce que 
j'havoye mis que de son voyagie et de.ce qu'il entendoit fere, il vous en 
